ອົງການ ສປຊ ກ່າວວ່າ ປະຊາຊົນຕ້ອງທົນຢູ່ກັບຄວາມຮຸນແຮງຈາກການຮຸກຮານ ຢູເຄຣນ ຂອງ ຣັດເຊຍ
ຈໍານວນໂຕເລກຂອງພົນລະເຮືອນທີ່ໄດ້ຮັບເຄາະຮ້າຍ ແລະຂອບເຂດການທໍາລາຍລ້າງ ທີ່ຍັງຄົງເພີ້ມຄວາມກັງວົນວ່າ ການດໍາເນີນການໂຈມຕີໂດຍກອງກໍາລັງຕິດອາວຸດຂອງ ຣັດເຊຍ ຈະບໍ່ສອດຄ່ອງກັບ IHL
ຂ້າຫຼວງໃຫຍ່ເພື່ອສິດທິມະນຸດສະຫະປະຊາຊາດ ທ່ານນາງມິແຊລ ບາເຊລເລັດທ໌ (Michelle Bachelet) ໄດ້ຮຽກຮ້ອງໃຫ້ຍຸຕິສົງຄາມຢູ່ໃນຢູເຄຣນ ແລະສໍາລັບພວກກໍ່ໂທດກຳແລະອາຊະຍາກໍາ ທີ່ກະທໍາຄວາມຜິດທາງອາຍາໃນລະຫວ່າງສົງຄາມ ຈະຕ້ອງຮັບຜິດຊອບ ຕໍ່ການກະທໍາຂອງຕົນ ຂ້າຫຼວງໃຫຍ່ເພື່ອສິດທິມະນຸດໄດ້ນໍາສະເໜີສະຖານະການຫຼ້າສຸດຢູ່ໃນຢູເຄຣນຕໍ່ສະພາສິດທິມະນຸດອົງການສະຫະປະຊາຊາດໃນມື້ວັນອັງຄານແລ້ວນີ້ ລິຊາ ສໄລນ໌ (Lisa Schlein) ມີລາຍງານ ໃຫ້ VOA ຈາກນະຄອນເຈນີວາ, ເຊິ່ງ ທິບສຸດາ ມີລາຍລະອຽດ ມາສະເໜີທ່ານໃນອັນດັບຕໍ່ໄປ ລາຍງານຂອງຂ້າຫຼວງໃຫຍ່ສະຫະປະຊາຊາດ ກວມລວມເອົາຊ່ວງເວລາ ລະ ຫວ່າງວັນທີ 24 ກຸມພາ ເມື່ອຣັດເຊຍ ໄດ້ຮຸກຮານເຂົ້າໄປໃນຢູເຄຣນ ຈົນເຖິງວັນທີ 15 ພຶດສະພາ ຢູ່ໃນບົດລາຍງານດັ່ງກ່າວ ໄດ້ເປີດເຜີຍໃຫ້ເຫັນຈໍານວນຄົນທີ່ຖືກສັງຫານຢ່າງລະອຽດ ແລະຄົບຖ້ວນ, ການທໍາລາຍຢ່າງກວ້າງຂວາງ, ການຈັບ ແລະກັກຂັງຜູ້ຄົນຕາມອຳເພີໃຈ, ການບັງຄັບໃຫ້ຫາຍສາບສູນ ແລະການລະເມີດສິດທິມະນຸດທີ່ຮ້າຍແຮງອື່ນໆ ໃນການກວດກາເບິ່ງຈໍານວນຊື່ຂອງການກະທໍາຜິດຕ່າງໆນັ້ນ, ທ່ານນາງມິແຊລ ບາເຊລເລັດທ໌ ໄດ້ຕັ້ງຂໍ້ສັງເກດວ່າ ຄວາມສູນເສຍທີ່ບໍ່ສາມາດຈະທົນຮັບໄດ້ກ່ຽວກັບຄວາມຂັດແຍ້ງຢູ່ໃນ ຢູເຄຣນ ຍັງຄົງສູງຂຶ້ນເລື້ອຍໆ, ແລະກ່າວເສີມວ່າ ພົນລະເຮືອນທັງຫຼາຍ ຕ້ອງທົນຢູ່ກັບຄວາມຮຸນແຮງທີ່ຍັງດໍາເນີນຢູ່ຕໍ່ມາ ທ່ານນາງໄດ້ກ່າວຫາຣັດເຊຍ ແລະຕໍ່ຢູເຄຣນ ໃນຂອບເຂດທີ່ໜ້ອຍກວ່າ ໃນການລະເມີດກົດໝາຍທາງດ້ານສິດທິມະນຸດສະທຳສາກົນ ຫຼື IHL ທ່ານນາງ ມິເຊລ ບາເຊລເລັດທ໌ ກ່າວວ່າ: ທ່ານນາງ ບາເຊລເລັດທ໌ ກ່າວວ່າ ອົງການສະຫະປະຊາຊາດມີເອກະສານຕ່າງໆກ່ຽວກັບຈໍານວນພົນລະເຮືອນທີ່ໄດ້ຮັບບາດເຈັບ ແລະຜູ້ເສຍຊີວິດຢູ່ໃນທົ່ວປະເທດຢູເຄຣນ 10 ພັນຄົນ, ໂດຍເສີມວ່າ ຈໍານວນໂຕເລກທີ່ແທ້ຈິງນັ້ນອາດຈະສູງກວ່ານີ້ ທ່ານນາງກ່າວວ່າ ພົນລະເຮືອນສ່ວນຫຼາຍທີ່ໄດ້ຮັບບາດເຈັບລົ້ມຕາຍເຫຼົ່ານີ້ ແມ່ນໄດ້ຮັບຜົນສະທົບຈາກອາວຸດປະເພດລະເບີດ ລວມມີລະເບີດລູກຫວ່ານ ຢູ່ໃນບໍລິເວນທີ່ຢູ່ອາໄສຂອງພົນລະເມືອງ ທ່ານນາງມິແຊລ ບາເຊລເລັດທ໌ ກ່າວວ່າ: ໂດຍກ່າວຜ່ານການເຊື່ອມຕໍ່ ທາງວີດີໂອຈາກນະຄອນຫຼວງກີຢິບ, ຮອງລັດຖະ ມົນຕີກະຊວງການຕ່າງປະເທດຄົນທີນຶ່ງຂອງຢູເຄຣນ ທ່ານນາງເອີມາຍ ຊາບປະໂຣວາ (Emine Dzhaparova) ກ່າວຕໍ່ສະພາວ່າ ລູກສອນໄຟ, ລະເບີດ ແລະປືນໃຫຍ່ຂອງ ຣັດເຊຍ ໄດ້ທໍາລາຍຊີວິດຂອງປະຊາຊົນຊາວຢູເຄຣນຜູ້ບໍ ລິສຸດໃນແຕ່ລະວັນ ທ່ານນາງກ່າວວ່າ ສໍານັກງານໄອຍະການສູງສຸດຂອງຢູເຄຣນ ໄດ້ຈົດທະບຽນການກໍ່ອາຊະຍາກໍາໃນການຮຸກຮານ ແລະອາຊະຍາກໍາສົງຄາມຫຼາຍກວ່າ 20 ພັນເຫດການ ທີ່ປະຕິບັດໂດຍກອງກໍາລັງທະຫານຂອງ ຣັດເຊຍ ທ່ານນາງເອີມາຍ ຊາບປະໂຣວາ ກ່າວວ່າ: ສະມາຊິກສະພາຄົນທີນຶ່ງຂອງຄະນະຜູ້ແທນ ຣັດເຊຍ ຢູ່ໃນນະຄອນຫຼວງເຈນີວາ ທ່ານເອັບເກນີ ຢູສຕີນອບ (Evgeny Ustinov) ກ່າວຫາທ່ານຂ້າຫຼວງໃຫຍ່ວ່າ ເຜີຍແຜ່ຂໍ້ມູນຂີ້ຕົວະ, ແລະປະຕິເສດຕໍ່ບົດລາຍງານທີ່ເປັນສ່ວນນຶ່ງໃນການໂຄສະນາຊວນເຊື່ອຕໍ່ຕ້ານຣັດເຊຍ ທ່ານກ່າວວ່າ ສໍານັກງານຂອງທ່ານຂ້າຫຼວງໃຫຍ່ ໄດ້ກາຍມາເປັນຜູ້ສົມຮູ້ຮ່ວມຄິດ ໃນອາຊະຍາກໍາຂອງລະບອບການປົກຄອງກີຢິບ ((BACHELET ACT)) ((2 BACHELET ACT)) ((DZHAPAROVA ACT))